Babelscape/SREDFM huggingface dataset:
Πάπυρος του Βερολίνου

μικρογραφία
Ο Πάπυρος του Βερολίνου νούμερο 6619, ή κοινώς γνωστός ως Πάπυρος του Βερολίνου, είναι ένας αρχαίος αιγυπτιακός πάπυρος από το Μέσο βασίλειο. O πάπυρος βρέθηκε στη αρχαία τοποθεσία ταφής της Σακκάρα στις αρχές του 19ου αιώνα μ.Χ. 

Ο πάπυρος είναι μία από τις κυριότερες πηγές που έχουμε για τα αρχαία αιγυπτιακά μαθηματικά και την ιατρική, μεταξύ των οποίων και η πρώτη γνωστή καταγραφή που αφορά στην διαγνωστική εγκυμοσύνης, κατατάσσοντάς τον έτσι στους αιγυπτιακούς ιατρικούς παπύρους. 

Ο Πάπυρος του Βερολίνου περιέχει ένα πρόβλημα που διατυπώνεται, "το εμβαδόν ενός τετραγώνου πλευράς 100 είναι ίσο με αυτό δύο μικρότερων τετραγώνων. Η πλευρά του ενός είναι το 1/2 + 1/4 της πλευράς του άλλου". Το ενδιαφέρον είναι ότι το πρόβλημα μπορεί να υποδηλώνει κάποια γνώση του Πυθαγόρειου θεωρήματος, αν και ο πάπυρος έχει μόνο μία λύση σε μία δευτεροβάθμια εξίσωση με ένα άγνωστο. Στη γλώσσα των σύγχρονων μαθηματικών, το σύστημα εξισώσεων και καταλήγουν σε μία εξίσωση με το "y": , που δίνει τις λύσεις "y" = 8 and "x" = 6.
Νικόλαος Παππάς

Ο Νικόλαος Παππάς (1930 - 5 Απριλίου 2013) ήταν Έλληνας αξιωματικός του Πολεμικού Ναυτικού και πολιτικός. Αποτέλεσε πρωτεργάτη του αντιδικτατορικού Κινήματος του Ναυτικού το 1973.
Βιβλίο των Ωρών

thumb|right|280px|Γιαν βαν Άικ, «Γέννηση του Αγίου Ιωάννη του Βαπτιστή» και «Η εν Ιορδάνη Βάπτιση» από το Βιβλίο των Ωρών Τορίνου-Μιλάνου, περ.1422-24, Τορίνο, Δημοτικό Μουσείο Αρχαίας Τέχνης.
μικρογραφία|419x419εσ
Το Βιβλίο των Ωρών είναι ένα εικονογραφημένο βιβλίο χριστιανικών προσευχών που προορίζεται για την κατ' ιδίαν άσκηση των θρησκευτικών καθηκόντων του πιστού. Υπήρξε ιδιαίτερα διαδεδομένη καλλιτεχνική μορφή στη Βόρεια Ευρώπη από το Μεσαίωνα και μετά. 

Οι Ώρες είναι οι διαιρέσεις της ημέρας που έχουν καθοριστεί για προσευχή προς τιμήν της Παρθένου κι έτσι προκύπτει το όνομα του βιβλίου. Η σύνθεσή του ποίκιλε. Στην αρχή υπήρχε το λειτουργικό ημερολόγιο του έτους, που συχνά συνοδευόταν από εικονογραφήσεις με τις εργασίες των μηνών και τα ζώδια. 

Οι τόμοι εμπλουτίζονταν με μικρογραφίες, συχνά εξαιρετικής ποιότητας, που καθιστούσαν το βιβλίο αντικείμενο πολυτελείας. Η αυξημένη ζήτηση για τέτοια βιβλία είχε εξέχουσα σημασία για την ανάπτυξη της γοτθικής εικονογράφησης χειρογράφων.

Με την εικονογράφηση τέτοιων βιβλίων καταπιάστηκαν σημαντικοί καλλιτέχνες όπως οι Γιαν βαν Άικ, οι αδερφοί Λίμπουργκ και ο Ζαν Φουκέ.
Ζαν-Κριστόφ Τουβενέλ

Ο Ζαν-Κριστόφ Τουβενέλ (γεννημένος την 1η Οκτωβρίου 1958 στο Κολμάρ) είνας ένας Γάλλος, πρώην επαγγελματίας ποδοσφαιριστής.

Ο Τουβενέλ ήταν μέλος της γαλλικής ομάδας που κέρδισε το χρυσό μετάλλιο στους Θερινούς Ολυμπιακούς Αγώνες του 1984, που διεξήχθησαν στο Λος Άντζελες της Καλιφόρνια.
Κιμ Σέλστρεμ

Ο Κιμ Σέλστρεμ ("Kim Mikael Källström", 24 Αυγούστου 1982) είναι Σουηδός ποδοσφαιριστής, ο οποίος αγωνίζεται στην Τζουργκάρντεν ενώ αγωνίστηκε και στην εθνική Σουηδίας επί 15 έτη.
Φρανσουά Κλερ

Ο Φρανσουά Κλερ (γεννημένος στις 18 Απριλίου 1983 στο Μπουρ-αν-Μπρες) είνα Γάλλος ποδοσφαιριστής, ο οποίος αγωνίζεται στην θέση του δεξιού μπακ για λογαριασμό της Σαιντ-Ετιέν.
Γρηγόρης Χρηστίδης

Ο Γρηγόρης Χρηστίδης ήταν μουσικοσυνθέτης, ερμηνευτής, δημοσιογράφος και συγγραφέας. Γεννήθηκε στην Καβάλα το 1942 από πρόσφυγες Ίωνες Μικρασιάτες γονείς που ασχολούνταν με τη καπνεργασία.Από τα παιδικά του χρόνια είχε μεγάλη έφεση και αγάπη στην μουσική.Στα 11 του χρόνια,ξεκίνησε παίζοντας μπουζούκι και τραγουδώντας με το συγκρότημα που διεύθυνε ο συνθέτης και μουσικός. Γιάννης Παπαϊωάννου.Από τα 15 χρόνια του έγινε επαγγελματίας μουσικός και τραγουδιστής συνεργαζόμενος με ορχήστρες από κορυφαίους μουσικούς .Αποφοίτησε από την Εμπορική σχολή το 1961 σπουδάζοντας ταυτόχρονα μουσική σε ιδιωτική σχολή και διάφορα όργανα. Έχει παίξει επαγγελματικά πιάνο, κλασική και ηλεκτρική κιθάρα, κλασικό και ηλεκτρικό κόντρα μπάσο, ακορντεόν, κλασική και περουβιανή φλογέρα, μπουζούκι, μπαγλαμά, φυσαρμόνικες και κρουστά.Από πολύ νεαρή ηλικία εντάχθηκε δυναμικά στους κοινωνικούς,δημοκρατικούς,προοδευτικούς αγώνες και στο συνδικαλισμό.Οργανώθηκε στη νεολαία της ΕΔΑ, Ενιαία Δημοκρατική Αριστερά.Το στρατιωτικό καθεστώς 1967-1974 τον απέπεμψε για ιδεολογικούς λόγους από συλλόγους και σωματεία όπου είχε ενεργό κοινωνική δράση και του αφαίρεσε την άδεια εργασίας επαγγέλματος. Ασχολήθηκε με τη ραπτική, ξεκινώντας ένα επάγγελμα στο οποίο πέτυχε και διακρίθηκε σύντομα.Σε όλη την πορεία της ζωής του κινήθηκε με γνώμονα τον ιδεαλισμό,τον ουμανισμό,τα ιδεώδη του μαρξισμού.

Το 1990 ξεκίνησε να κάνει δημοσιογραφικές εκπομπές στο ΡΑΔΙΟ ΕΝΑ και πολύ γρήγορα πέρασε στην πρωϊνή τηλεοπτική ζώνη του ΕΝΑ CHANNEL. Εκεί κυριάρχησε για πάνω από 14 χρόνια χωρίς ανταγωνισμό σε τοπικό επίπεδο. Αγάπησε και αγαπήθηκε από το κοινό, όσο κανένας άλλος δημοσιογράφος, κτίζοντας την εικόνα του ασυμβίβαστου δίκαιου μαχητή της ζωής.

Πέθανε στις 30 Νοεμβρίου 2016 από ανακοπή καρδιάς
Μαμαντού Σακό

Ο Μαμαντού Σακό (γαλλικά: "Mamadou Sakho", 13 Φεβρουαρίου 1990) είναι Γάλλος διεθνής ποδοσφαιριστής, ο οποίος αγωνίζεται με την Εθνική Γαλλίας και τη Πρέμιερ Λιγκ για την Κρίσταλ Πάλας. Ο Σακό είναι γνωστός για την ηγετική φυσιογνωμία του, τις φυσικές αντοχές του, την σκληρή δουλειά του στις προπονήσεις, καθώς και την ικανότητά του στην διεκδίκηση της μπάλας. Έχει επίσης επαινεθεί για τις "φυσικές και τακτικές του ικανότητες". Ο Σακό είναι επίσηυς γνωστός για τα ιδιαίτερα κουρέματά του, με τα οποία αγωνίζεται, έχοντας πάρει έτσι το παρατσούκλι "Kirikou" από τους οπαδούς της ομάδας.

Με καταγωγή από την Σενεγάλη, ο Σακό ξεκίνησε την καριέρα του από την Παρί ΦΚ το 1996, προτού ενταχθεί στην επαγγελματική ομάδα Παρί Σεν Ζερμέν, το 2002. Αφού πέρασε με επιτυχία από τα μήματα υποδομής του συλλόγου της γαλλικής πρωτεύουσας, ο Σακό προωθήθηκε στην πρώτη ομάδα από τον προπονητή Πολ Λε Γκεν. Τον Οκτώβριο του 2007, στο ντεμπούτπ του στο πρωτάθλημα, έγινε ο νεαρότερος παίκτης στην ιστορία της Λιγκ 1, που να έχει φορέσει το περιβραχιόνιο του αρχηγού, σε μια ισσοπαλία της ομάδας του με σκορ 0–0 απέναντι στην Βαλανσιέν. Από την στιγμή που πραγματοποίησε το ντεμπούτο του με την ομάδα, ο Σακό καθιερώθηκε ως βασικό της στέλεχος, αγωνιζόμενος ως βασικός, υπό τις οδηγίες του Πολ Λε Γκεν, αρχικά, και στην συνέχεια του Αντουάν Κομπουαρέ. Το αγνωστικό στυλ του Σακό, καθώς και οι ικανότητές του έχουν οδηγήσει τον γαλλικό Τύπο, αλλά και παλιές δόξες του γαλλικού ποδοσφαίρου να τον συγκρίνουν με τον παλαιό διεθνή Λιλιάν Τυράμ.

Ο Σακό είναι Διεθνής με τους νέους της Γαλλίας, αλλά και τους άνδρες. Έχει συμμετοχές και έχει αγωνιστεί ως αρχηγός σε όλες τις ηλικιακές κατηγορίες της Εθνικής Γαλλίας. Πριν σημειώσει την πρώτη του συμμετοχή με τους άνδρες της Γαλλίας, ο Σακό αγωνιζόταν με την ομάδα U-21, της οποίας ήταν και αρχηγός. Έλαβε την πρώτη του κλήση στην Εθνική Ανδρών το 2010. Ο Σακό πραγματοποίησε το διεθνές ντεμπούτο του με την Γαλλία, τον Νοέμβριο του 2010, απέναντι στην Αγγλία.
Ιούλιος Γαλβάνης

Ο Ιούλιος Γαλβάνης (1838 – 1901) ήταν Ζακυνθινός ιατρός, από τους πρώτους χειρουργούς της νεότερης Ελλάδας.
Ρομπέρ Ντεμπρέ

thumb|right|L’hôpital Robert-Debré στο Παρίσι
Ο Ρομπέρ Ντεμπρέ, (γαλλικά: "Robert Debré", 1882-1978) ήταν Γάλλος ιατρός ( παιδίατρος ) με σπουδαίο συγγραφικό έργο.
Μινωική γλώσσα

Η Μινωική γλώσσα (ISO 639-3: "omn", Glottolog: "mino1236") είναι η γλώσσα του Μινωικού πολιτισμού στην Κρήτη η οποία γραφόταν με χρήση των κρητικών ιερογλυφικών και μετέπειτα με το συλλαβάριο της Γραμμικής Α.
Lili Marleen

Μνημείο [[Λάλε Άντερσεν]] - "Λιλί Μαρλέν" στη νήσο Λάνγκεογκ
Το Lili Marleen (ελληνική απόδοση Λιλί Μαρλέν) είναι το πλέον διάσημο τραγούδι στη διάρκεια του Β' Παγκοσμίου πολέμου που τραγουδήθηκε και από τις δύο πλευρές των αντιμαχομένων, με διαφορετικό χαρακτήρα. Αρχική ερμηνεύτρια του τραγουδιού ήταν η Λάλε Άντερσεν.
Φωκίων Διαλέτης

Ο Φωκίων Διαλέτης (1861-1913) ήταν Έλληνας στρατιωτικός με συμμετοχή στους Βαλκανικούς Πολέμους. Φονεύθηκε κατά τη Μάχη Κιλκίς-Λαχανά στις 19 Ιουνίου 1913.
Σεντρίκ Μπαρμποσά

Ο Σεντρίκ Μπαρμποσά, γεννημένος στις 6 Μαρτίου 1976 στο Ωμπενά, είναι Γάλλος ποδοσφαιρστής, ο οποίος αγωνίζεται στην θέση του μέσου για λογαριασμό της Εβιάν-Τονόν-Γκαγιάρ.
Παντελής Λ. Κουντουριώτης

"Για τον συνονόματο πάππο του δείτε Παντελής Λ. Κουντουριώτης ο πρεσβύτερος."
Ο Παντελής Λ. Κουντουριώτης ο νεότερος (1900 - 1978) υπήρξε ευεργέτης της Ιστορικής και Εθνολογικής Εταιρείας της Ελλάδος.
Δημήτριος Παπαγιαννούσης

Ο Δημήτριος Παπαγιαννούσης (1750 - 1828) υπήρξε Μητροπολίτης Βελιγραδίου και Βουδαπέστης. Γεννήθηκε στα Σέρβια και ήταν γνωστός επίσης ως Πόποβιτς ή Ποποβίκης (το όνομα Πόποβιτς ήταν το πλέον συνηθισμένο «επίθεμα» των Ελλήνων μεταναστών στην Ουγγαρία). Εκπαιδεύτηκε στην Κοζάνη από τον Κύριλλο τον εξ Αγράφων και στη συνέχεια από τον Καλλίνικο Μπαρκόση τον οποίο και διαδέχθηκε στη Σχολή της Κοζάνης το 1777. Διεύθυνε τη Σχολή και δίδασκε ιδιωτικώς παιδιά ευπόρων οικογενειών. Κατά τη διάρκεια της παραμονής του στην Κοζάνη χήρεψε και αφήνοντας το διδασκαλικό του έργο ασχολήθηκε με τη θεολογία και ως ιερέας μετονομάσθηκε σε Διονύσιο. Το 1783 χειροτονήθηκε Μητροπολίτης Βελιγραδίου.

Στα 1789 και ενώ ο Αυστριακός στρατός υπο τον αρχηγό Λάουντον πολιορκούσε το Βελιγράδι, το οποίο κατείχαν οι Οθωμανοί, ο Παπαγανούσης «δια κατασκευασθεισών κλειδών των Πυλών και τη συνεργεία δέκα και επτά Κοζανιτών, μεθυσάντων τους φύλακας», παρέδωσε το Βελιγράδι στους Αυστριακούς. Με την πράξη του αυτή προσέλκυσε την εύνοια του αυτοκράτορα της Αυστροουγγαρίας Ιωσήφ του Β΄ και ανεδείχθη ο πρώτος Έλλην Ορθόδοξος Επίσκοπος Βούδας το 1790.

Στο τέλος του 17ου και στις αρχές του 18ου αιώνα αρχίζουν στην Ουγγαρία την εγκατάστασή τους Έλληνες έμποροι από τη Μακεδονία, ειδικότερα την Κοζάνη, τα Σέρβια και τη Σιάτιστα. Ο Μητροπολίτης Διονύσιος εγκαινιάζει το 1790 την εκκλησία της Κοιμήσεως της Θεοτόκου στην Πέστη και κατόπιν παροτρύνσεώς του κτίζεται το 1789 στο Κάρκαγκ (Karcag) Ορθόδοξη εκκλησία αφιερωμένη στον Άγιο Γεώργιο (το τέμπλο της τελείωσε το 1811).

Σύμφωνα με διάφορες μαρτυρίες ο Παπαγιαννούσης ήταν απλός και ήπιος στους τρόπους, ευγενέστατος και φιελεύσπλαχνος· είναι χαρακτηριστικό ότι δαπανούσε και μοίραζε το μισθό του στους άπορους και φτωχούς. Αφιέρωσε επίσης ολόκληρη την περιουσία του από βιβλία και άμφια στην Ελληνική Κοινότητα Πέστης, στο γραφείο της οποίας υπήρχε αναρτημένη η προσωπογραφία του μεχρι τις παραμονές του Β' Παγκοσμίου Πολέμου. Άρθρα για τον Παπαγιαννούση υπάρχουν πολλά στα Αρχεία της Βιέννης και στην «Εφημερίδα» των Μαρκίδων Πούλιου, που εκδιδόνταν τότε στην Βιέννη.

Γιος του ήταν ο Χαρίσιος ή Χαρίτων o οποίος συνέταξε γραμματική με τίτλο «Νέος Λασκαρις» εκδοθείσα στην Πέστη το 1808. Εξέδιδε δε και την εφημερίδα «Ειδήσεις διά τα ανατολικά μέρη» στην Βιέννη από τις 2 Ιουλίου 1811 έως τα τέλη του 1811. Ο Χαρίσιος (αργότερα Ευφρόνιος) δώρισε τη βιβλιοθήκη του, η οποία αποτελούνταν από 600 τόμους μαζί με ένα αντίγραφο της χάρτας του Ρήγα Φεραίου, στη σχολή της Κοζάνης. Πέθανε το 1853 στο Ιάσιο της Μολδαβίας και η βιβλιοθήκη του βρίσκεται σήμερα στην Κοβεντάρειο Δημοτική Βιβλιοθήκη της Κοζάνης η οποία είναι η δεύτερη σε μέγεθος βιβλιοθήκη της Ελλάδας μετά αυτής των Αθηνών.
Γενς Λέμαν

class="infobox" style="font-size: 85%;"
colspan="3" style="text-align:center; font-size: large"|Γενς Λέμαν
 colspan="3" align="center" 200px
style="background: #000000; text-align: center; color:white" colspan="3" | Προσωπικά στοιχεία
Ονοματεπώνυμο 
 colspan="2" Γενς Λέμαν
Χώρα 
 colspan="2" Γερμανία
Ημερ. γέννησης
colspan="2"|
Τόπος γέννησης
colspan="2"|Έσσεν, Γερμανία
Ύψος
 colspan="2" 1,90 μ.
 Θέση
 colspan="2" Τερματοφύλακας
style="background: #000000; text-align: center; color:white" colspan="3" Λοιπές Πληροφορίες
Τωρινός συλλογος
colspan="2" Άρσεναλ
Αριθμός φανέλας
 colspan="2" 13
style="background: #000000; text-align: center; color:white" colspan="3" Επαγγελματικοί σύλλογοι
- style="line-height:9pt;"
 Χρονιές
 Σύλλογος
 Συμμ.1 (γκολ)
style="padding-right:4em;" 1988-199819981999-20032003-20082008-20102011
style="padding-right:3em;" ΦΚ Σάλκε 04 ΑΚ ΜίλανΜπορούσια ΝτόρτμουντΆρσεναλΦφΜ ΣτουτγκάρδηΆρσεναλ
 274 (2) 5 (0) 129 (0) 147 (0)65 (0)0 (0)
style="background: #000000; text-align: center; color:white" colspan="3" Εθνική ομάδα
 style="padding-right:3em;"1998-2008
 Γερμανία
   61      (0)

Ο Γενς Λέμαν ("Jens Lehmann", 10 Νοεμβρίου 1969) είναι Γερμανός ποδοσφαιριστής, που αγωνίζεται στη θέση του τερματοφύλακα. Γεννήθηκε στις 10 Νοεμβρίου 1969 στο Έσσεν και έχει ύψος 1,90 μ. Έχει αγωνιστεί στις ΦΚ Σάλκε 04, ΑΚ Μίλαν, Μπορούσια Ντόρτμουντ, Άρσεναλ και ΦφΜ Στουτγκάρδη, όπου και σταμάτησε την καριέρα του το 2010. Το 1997, ο Λέμαν έγινε ο πρώτος τερματοφύλακας που σκόραρε ποτέ σε αγώνα της Μπουντεσλίγκα.
Το 2011, ο Λέμαν επέστρεψε στην ενεργό δράση, με τη φανέλα της Άρσεναλ, όπου αγωνίστηκε έως το τέλος της περιόδου 2010-11, λόγω της έλλειψης τερματοφυλάκων στην ομάδα.
Μπίλι Μπο

Ο Βασίλης Κουρκουμέλης (8 Φεβρουαρίου 1954 - 13 Ιουνίου 1987), γνωστός ως Μπίλι Μπο, ήταν Έλληνας σχεδιαστής μόδας. Προερχόμενος από φτωχό οικογενειακό περιβάλλον, έγινε ο γνωστότερος Έλληνας σχεδιαστής της εποχής του. Ήταν ο πρώτος διάσημος Έλληνας που πέθανε από τον τότε σχετικά άγνωστο ιό του AIDS, γενονός που διέγειρε το ενδιαφέρον της ελληνικής κοινωνίας της εποχής.
Λεάντρο Γκρέκο

Ο Λεάντρο Γκρέκο (γενν. 19 Ιουλίου 1986 στη Ρώμη) είναι Ιταλός ποδοσφαιριστής με Ελληνικές ρίζες και αγωνίζεται στη Β' κατηγορία Ιταλίας για την Μπάρι.
Τυφώνας Σάντι

Ο Τυφώνας Σάντι στις [[25 Οκτωβρίου]] [[2012]].
Ο τυφώνας Σάντι (Hurricane Sandy) είναι το μεγαλύτερο σύστημα τροπικών καταιγίδων που έχει καταγραφεί στον Ατλαντικό. Η διάμετρος ανέμου του τυφώνα υπολογίστηκε στα 1.800 χιλιόμετρα. Ο τυφώνας επηρέασε την Δομινικανή Δημοκρατία, την Αϊτή, τις Μπαχάμες, την Κούβα, την ανατολική ακτή των ΗΠΑ και στη συνέχεια τον ανατολικό Καναδά και την περιοχή των Μεγάλων Λιμνών. Το ύψος των ζημιών που προκλήθηκαν υπολογίζεται 75 δις δολάρια (του 2012), το οποίο ξεπερνά μόνο το ύψος των ζημιών που προκλήθηκαν από τον τυφώνα Κατρίνα.

Η Σάντι αναπτύχθηκε πάνω από την Καραϊβική τις 22 Οκτωβρίου 2012 και εξελίχθηκε σε τροπική καταιγίδα. Τις 24 Οκτωβρίου αναβαθμίστηκε και έγινε τροπικός τυφώνας και τις 25 Οκτωβρίου ήταν τυφώνας κατηγορίας 2. Μετά από δύο μέρες έχασε ισχύ και για λίγο υποβαθμίστηκε σε τροπική καταιγίδα. Στις 29 Οκτωβρίου μετακινήθηκε προς τα βόρεια, προς τις ανατολικές ακτές των ΗΠΑ, ως τυφώνας ισχύος 1. Ο τυφώνας έπληξε στις ΗΠΑ την περιοχή από την Βιρτζίνια μέχρι την Νέα Αγγλία, προκαλώντας εκτεταμένες πλημμύρες.
thumb|right|Πλατεία του Μανχάταν.
Μεγάλο μέρος του [[Μανχάταν]] έμεινε χωρίς ηλεκτρικό ρεύμα, λόγω της πλημμύρας.
Οι επιβεβαιωμένοι θάνατοι λόγω του τυφώνα έφτασαν τους 233. Στην Αϊτή οι νεκροί έφτασαν τους 54 νεκρούς, στις Μπαχάμες 2, Κούβα 11, Τζαμάικα 2, Δομινικανή Δημοκρατία 2, Πουέρτο Ρικο 1, Καναδάς 2 και Ηνωμένες Πολιτείες 157, ενώ 2 θάνατοι καταγράφηκαν υπεράκτια των Ηνωμένων Πολιτειών. Πολλές περιοχές των ΗΠΑ τέθηκαν σε κατάσταση εκτάτου ανάγκης. Στο Μανχάταν, περίπου 250.000 σπίτια έμειναν χωρίς ηλεκτρικό και σε ολόκληρη τη πολιτεία της Νέας Υόρκης οι άνθρωποι χωρίς ηλεκτρισμό έφτασαν το 1,5 εκατομμύριο και σε ολόκληρες τις ΗΠΑ τα 6,5 εκατομμύρια. Λόγω των πλημμυρών και των πεσμένων δέντρων έκλεισαν πολλοί δρόμοι και γέφυρες. Το μετρό της Νέας Υόρκης (σήραγγες, σταθμοί) πλημμύρισε προκαλώντας τις μεγαλύτερες καταστροφές στη ιστορία του. Το νοσοκομείο NYU Langone στις όχθες του Ιστ Ρίβερ μετέφερε τους ασθενείς του σε άλλα νοσοκομεία. Το ύψος του νερού έφτασε μέχρι τα 4,15 μέτρα στο νότιο Μανχάταν.
Ταντέ Σισοφσκί

Ο Ταντέους Σισόφσκι, γνωστός ως Ταντέ Σισοφσκί (Λάσκοβ, Πολωνία 16 Φεβρουαρίου 1927 - Σαρναί-λε-Μακόν, 24 Φεβρουαρίου 2005), ήταν Γάλλος ποδοσφαιριστής, πολωνικής καταγωγής, ο οποίος υπήρξε από τους καλύτερους επιθετικούς των γαλλικών γηπέδων την δεκαετία του 1950. Έχοντας πετύχει συνολικά 206 γκολ παραμένει ένας από τους καλύτερους σκόρερ όλων των εποχών στην Α' κατηγορία του γαλλικού πρωταθλήματος.
Travail, Famille, Patrie

Το γαλλικό τρίπτυχο "Travail, Famille, Patrie", (που προφέρεται Τραβάιγ, Φαμίγ, Πατρί, και που σημαίνει "Εργασία, Οικογένεια, Πατρίδα") ήταν το πολιτικό σύνθημα του στρατάρχη Φιλίπ Πεταίν στη διάρκεια της "Γαλλικής Πολιτείας", περισσότερο γνωστής ως Γαλλία του Βισύ κατά τη διάρκεια του Β' Παγκοσμίου Πολέμου.
Κάστρο του Διδυμοτείχου

To Κάστρο του Διδυμοτείχου βρίσκεται και είναι ένα από τα πιο σημαντικά κάστρα των Βαλκανίων. Αποτελούσε σημαντικό ορόσημο από τους αρχαίους χρόνους λόγω της γεωστρατηγικής του θέσης και του ισχυρότατου οχυρωματικού περιβόλου που το περιέβαλλε. 

Tο κάστρο διατηρείται στο μεγαλύτερο μήκος του, τα βυζαντινά τείχη του, έχουν μήκος 1 χ.λ.μ και το ύψος τους φτάνει τα 12 μέτρα, με τους πύργους του 24 στο σύνολο, κάποιοι από τους οποίους φέρουν μονογράμματα βυζαντινών προσωπικοτήτων ή διακοσμητικά και συμβολικά μοτίβα. 

Μέσα στο κάστρο υπάρχουν διασκορπισμένες λαξευμένες σπηλιές οι οποίες χρησιμοποιούνταν ως τμήματα κατοικιών. Κατά τον ιστορικό Προκόπιο, η ανακατασκευή των τειχών του Διδυμοτείχου έγινε επί Ιουστινιανού και η μετέπειτα ενίσχυσή τους, επί Κωνσταντίνου Ε’ το 751. Ο Κωνσταντίνος Ταρχανειώτης, ενίσχυσε εκ' νέου τα τείχη το 1303.

Στο Κάστρο διατηρούνται σήμερα 24 πύργοι και μεταβυζαντινοί ναοί. Σε κάποιος πύργους υπάρχουν μονογράμματα Bυζαντινών Aυτοκρατόρων και διακοσμητικά μοτίβα. Μέσα στο κάστρο υπάρχουν διασκορπισμένες λαξευμένες σπηλιές οι οποίες χρησιμοποιούνταν ως τμήματα κατοικιών. 

Το διάστημα από το 1713 ως το 1714, στο Κάστρο του Διδυμοτείχου διέμενε σε κατάσταση ημιαιχμαλωσίας ο βασιλιάς της Σουηδίας Κάρολος ο ΙΒ΄.

Το κάστρο συνοδεύουν αρκετοί μύθοι, ένας από τους πιο ξακουστούς είναι αυτός των Σαράντα Καμάρων.
Ανέστης Λογοθέτης

Ο Ανέστης Λογοθέτης, (27 Οκτωβρίου 1921 στον Πύργο Ανατολικής Ρωμυλίας, † 6 Ιανουαρίου 1994 στη Βιέννη), είναι συνθέτης ελληνικής καταγωγής, που δραστηριοποιήθηκε στην Αυστρία, όπου και έζησε μέχρι τον θάνατό του. Θεωρείται από τους πιο σημαντικούς πρωτοπόρους συνθέτες του 20ου αιώνα, αφήνοντας πίσω του ένα πλούσιο έργο με ρηξικέλευθες προτάσεις σύζευξης εικόνας, ήχου και λόγου. Έγινε διεθνώς γνωστός όχι μόνο για το αξιόλογο έργο του, αλλά και για το ιδιόμορφο σύστημα γραφικής σημειογραφίας που ανέπτυξε στα τέλη της δεκαετίας του 1950.
Αντιμεταθετική άλγεβρα

Αντιμεταθετική άλγεβρα είναι ο κλάδος της άλγεβρας που ασχολείται με τη μελέτη των αντιμεταθετικών δακτυλίων, των ιδεωδών τους και των modules που παράγονται πάνω από αυτούς τους δακτύλιους. Η αντιμεταθετική άλγεβρα αποτελεί βασικό εργαλείο της αλγεβρικής γεωμετρίας και της αλγεβρικής θεωρίας αριθμών. Βασικά παραδείγματα αντιμεταθετικών δακτυλίων αποτελούν τα σώματα, ο δακτύλιος των ακεραίων καθώς και οι πολυωνυμικοί (μιας ή περισσοτέρων μεταβλητών) δακτύλιοι, οι δακτύλιοι των αλγεβρικών ακεραίων και οι δακτύλιοι των p-αδικών αριθμών.

Η μελέτη μη-αντιμεταθετικών δακτυλίων ονομάζεται μη-αντιμεταθετική άλγεβρα, η οποία περιλαμβάνει τη θεωρία δακτυλίων, τη θεωρία αναπαραστάσεων και τη θεωρία των αλγεβρών Banach.
Κροκόδειλος του Νείλου

Ο Κροκόδειλος του Νείλου (επιστημονική ονομασία: "Crocodylus niloticus" - "Κροκόδειλος ο νειλοτικός") είναι ένας κροκόδειλος ο οποίος απαντάται στην Αφρική, από την Σενεγάλη μέχρι την Αίγυπτο και την Νότια Αφρική, ενώ έχουν βρεθεί πληθυσμοί και στην Μαδαγασκάρη. Παλιότερα ζούσε και στο Δέλτα του Νείλου, αλλά σήμερα έχει εξαφανιστεί εκεί. Θεωρείται το δεύτερο μεγαλύτερο κροκοδείλιο που ζει σήμερα μετά τον θαλάσσιο κροκόδειλο, με μήκος που μπορεί να φτάσει μέχρι τα 5,5 μέτρα σε πολύ ηλικιωμένα ζώα και βάρος μέχρι 750 κιλά. Ο μεγαλύτερος που έχει μετρηθεί ήταν ένα αρσενικό στην Τανζανία μήκους 6,47 μέτρων και βάρος 1.090 κιλά.
Βιτάλλιο

Με την εμπορική ονομασία Βιτάλλιο (Vitallium) φέρεται ένα ιδιαίτερο δύστηκτο κράμα που αποτελείται από κοβάλτιο σε ποσοστό 60-65% , χρώμιο 20%, μολυβδαίνιο 5%, και από διάφορα άλλα στοιχεία όπως σίδηρος, νικέλιο κ.ά. σε μικρότερα ποσοστά.
Ελ Μαδριγάλ

Το Ελ Μαδριγάλ (ισπανικά: "El Madrigal", ισπανική : [el maðɾiˈɣal]) είναι ένα ποδοσφαιρικό γήπεδο στη Βιγιαρρεάλ της Ισπανίας και είναι η έδρα της Βιγιαρρεάλ Κ.Φ.
Μουσείο Βασιλικών Τάφων Αιγών

Το Μουσείο Βασιλικών Τάφων Αιγών βρίσκεται στη Βεργίνα της Ημαθίας. 

Οι βασιλικοί τάφοι των Αιγών και οι τοιχογραφίες με την αρπαγής της Περσεφόνης, είναι τα πρωτότυπα έργα μεγάλων ζωγράφων της αρχαιότητας που διατηρούνται σήμερα, μοιάζοντας με αρχαίο ταφικό τύμβο, με την επικάλυψη χώματος.

Με την αποκάλυψη των βασιλικών τάφων των Αιγών, το 1977, ξεκίνησε και η συντήρησή τους. Επίσης δημιουργήθηκε ένα εργαστήριο για να διασωθούν, να αποκατασταθούν και να συντηρηθούν τα εξαιρετικά κινητά ευρήματα. Για την προστασία των βασιλικών τάφων κατασκευάστηκε επίσης το 1993, ένα υπόγειο κτίριο που σκοπός του είναι η προστασία των αρχαίων μνημείων, καθώς διατηρεί σε σταθερό επίπεδο τις συνθήκες θερμοκρασίας και υγρασίας του περιβάλλοντος χώρου.

Το κτίσμα έχει στον εξωτερικό του χώρο τη μορφή ενός τύμβου από χώμα, ενώ στο εσωτερικό του παρουσιάζεται η έκθεση των θησαυρών που βρέθηκαν μέσα στους βασιλικούς τάφους, από το Νοέμβριο του 1997.
Έπαυλη του Αδριανού

Η Έπαυλη του Αδριανού στη Ρώμη κτίστηκε από το 118 ως το 134. Βρίσκεται σε απόσταση 30 χιλιομέτρων από την Ρώμη, 5 χιλιόμετρα από το Τίβολι του Λάτιου. Ήταν το καλοκαιρινό ανάκτορο του φιλέλληνα Αδριανού. Είχε οικοδομική έκταση 120 εκταρίων, στην οποία ο Αδριανός είχε κατασκευάσει μινιατούρες φημισμένων κτηρίων και εγκαταστάσεων όπως τις είχε δει στα ταξίδια του, στην Ελλάδα και στην Αίγυπτο. Θεωρείται το εκτενέστερο και πολυσπουδέτερο Ρωμαϊκό ανάκτορο όλων των εποχών, ανάλογο με το μεταγενέστερο Παλάτι των Βερσαλλιών.
Δέσποινα Θεμελή-Κατηφόρη

Η Δέσποινα Θεμελή-Κατηφόρη (1931-1988) ήταν ιστορικός και καθηγήτρια πανεπιστημίου.
Ανάνταπουρ

thumb|right|250px|Ο πύργος του Ρολογιού της Ανάνταπουρ
Η Ανάνταπουρ ("Anantapur") είναι πόλη της ομόσπονδης πολιτείας Άντρα Πραντές της Ινδίας, στην περιφέρεια Ραγιαλασίμα, πρωτεύουσα του ομώνυμου νομού και της ομώνυμης επαρχίας στην οποία περιλαμβάνονται 64 δημοτικά διαμερίσματα (μάνδαλα).
ΚΚ Ζάγκρεμπ

Η ΚΚ Ζάγκρεμπ (κροατικά: "Košarkaški klub Zagreb", Κασάρκασκι Κλουπ Ζάγκριεπ, ελληνικά: μπασκετικός σύλλογος Ζάγκρεμπ, εν συντομία: Κα Κα Ζάγκρεμπ) είναι επαγγελματική ομάδα μπάσκετ με έδρα το Ζάγκρεμπ της Κροατίας. Αγωνίζεται στην Κροατική Α-1 Λίγκα (Πρωτάθλημα Κροατίας) και την Αδριατική Λίγκα, ενώ το 2011/12 πήρε μέρος για πρώτη φορά στην Ευρωλίγκα. Λόγω του σπόνσορά της, από το 2007 η ομάδα είναι γνωστή ως ΚΚ Ζάγκρεμπ Κροάτια Οσιγκουράνιε.
Άλεν Χαλίλοβιτς

Ο Άλεν Χαλίλοβιτς (γεννημένος στις 18 Ιουνίου 1996) είναι ένας Κροάτης ποδοσφαιριστής, ο οποίος αγωνίζεται στη Μίλαν. Ο πατέρας του είναι ο Σεγιάντ Χαλίλοβιτς, παλιός Κροάτης και Βόσνιος διεθνής.
Αρενάλ

thumb|250px|Το Αρενάλ το 2004
Το Αρενάλ (ισπανικά: "Arenal") είναι ενεργό στρωματοηφαίστειο στην Κόστα Ρίκα. Το ηφαίστειο βρίσκεται 90 χιλιόμετρα βορειοδυτικά της πρωτεύουσας Σαν Χοσέ, στην Επαρχία Αλαχουέλα. Το ηφαίστειο έχει ύψος 1.670 μέτρα. Έχει χαρακτηριστικό κωνικό σχήμα και στην κορυφή του βρίσκεται ένας κρατήρας διαμέτρου 140 μέτρων. Το ηφαίστειο υψώνεται ανατολικά της λίμνης Αρενάλ. Στην νοτιοανατολική πλαγιά του Αρενάλ βρίσκεται ο ηφαιστειακός κώνος Σέρρο Τσάτο, ένας σήμερα ανενεργός κώνος ύψους 1.140 μέτρων με μια λίμνη μέσα στο κρατήρα του. Ο κρατήρας σχηματίστηκε από μια φρεατομαγματική έκρηξη. Το βουνό είναι το επίκεντρο του Εθνικού Πάρκου Ηφαιστείου Αρενάλ.

Πριν δημιουργηθεί το ηφαιστειακό σύμπλεγμα Αρενάλ-Τσάτο, στην θέση τους υπήρχε μια κοιλάδα, όπως φαίνεται από την κλίση του εδάφους, η οποία χώριζε την οροσειρά Τιλαράν στα νότια από τους λόφους Μοντερέι και Λα Πάλμα στα βόρεια. Πρώτα σχηματιστήκε το Τσάτο και μετά, στους πρόποδές του, το Αρενάλ. Το Αρενάλ είναι το νεότερο και πιο ενεργό ηφαίστειο της Κόστα Ρίκα, με εκτιμώμενη ηλικία μικρότερη από 7.000 χρόνια. Το ηφαίστειο ήταν ανενεργό για πολλά χρόνια, παρουσιάζοντας μόνο φουμαρολική δράση. Η πιο ενεργή καταγεγραμμένη περίοδος του ηφαιστείου άρχισε το 1968, όταν μια έκρηξη κατέστρεψε τη μικρή πόλη Ταμπακόν. Η συνεχής εκρηκτική δραστηριότητα του Αρενάλ περιλαμβάνει εκχυτικές ροές λάβας και περιστασιακές πυροκλαστικές ροές. Μετά το 2010 η ηφαιστειακή δραστηριότητα μειώθηκε ξανά. Την περίοδο από το 1968 μέχρι το 2010, το Αρενάλ ήταν το πιο ενεργό ηφαίστειο της Κόστα Ρίκα.
ΝΚ Ντομζάλε

Η ΝΚ Ντομζάλε είναι μια σλοβενική ποδοσφαιρική ομάδα με έδρα την πόλη του Ντομζάλε. Έχει κατακτήσει από δύο φορές το πρωτάθλημα, το κύπελλο και το Σούπερ Καπ Σλοβενίας.
Γιάννης Γιαννιώτας

Ο Γιάννης Γιαννιώτας (Νεοχώρι Χαλκιδικής, 29 Απριλίου 1993) είναι Έλληνας διεθνής ποδοσφαιριστής, ο οποίος αγωνίζεται ως επιθετικός στον Απόλλων Λεμεσού. Είναι γνωστός για τον πολύ καλό χειρισμό της μπάλας, την ταχύτητα και την εκρηκτικότητά του.
Σεντρίκ Φωρέ

Ο Σεντρίκ Φωρέ (γεννημένος στις 14 Φεβρουαρίου 1979 στην Τουλούζ) είναι Γάλλος ποδοσφαιριστής, ο οποίος αγωνίζεται στην θέση του επιθετικού για λογαριασμό της ομάδας της γαλλικής Λιγκ 2, Αν Αβάν ντε Γκανγκάμπ.
Quantum of Solace

Το Quantum of Solace είναι βρετανική κατασκοπευτική περιπέτεια παραγωγής 2008. Αποτελεί την 22η προσθήκη στη σειρά ταινιών "Τζέιμς Μποντ" (James Bond) και είναι άμεση συνέχεια της προηγούμενης ταινίας "Casino Royale" (2006). Την ταινία σκηνοθέτησε ο Μαρκ Φόρστερ και το σενάριο έγραψαν οι Πολ Χάγκις, Νιλ Πέρβις και Ρόμπερτ Γουέιντ. Τον πρωταγωνιστικό ρόλο του Πράκτορα 007 Τζέιμς Μποντ αναλαμβάνει για δεύτερη φορά ο Ντάνιελ Κρεγκ. Στο καστ επιστρέφουν οι Τζούντι Ντεντς, Τζέφρι Ράιτ και Τζιανκάρλο Τζιανίνι ενώ προστίθενται οι Όλγα Κιριλένκο, Ματιέ Αμαλρίκ και Τζέμα Άρτερτον. Στην ταινία, ο Μποντ μάχεται με τον πλούσιο επιχειρηματία Ντόμινικ Γκριν, μέλος της οργάνωσης Quantum, ο οποίος παριστάνει τον περιβαλλοντολόγο με σκοπό να στήσει πραξικόπημα στη Βολιβία για να αποκτήσει τον έλεγχο των αποθεμάτων νερού. Ο Μποντ ζητά εκδίκηση για το θάνατο της αγαπημένης του Βέσπερ Λιντ ενώ έχει τη βοήθεια της Καμίλ Μόντες, η οποία θέλει να πάρει εκδίκηση για τη δολοφονία της οικογένειάς της.

Ο παραγωγός Μάικλ Γκ. Γουίλσον ανέπτυξε την πλοκή της ταινίας ενώ το "Casino Royale" ακόμα γυριζόταν. Οι Πέρβις, Γουέιντ, Χάγκις και Τζόσουα Ζέτουμερ συνείσφεραν στο σενάριο. Η επιλογή του τίτλου έγινε από ένα μικρό διήγημα του Ίαν Φλέμινγκ στη νουβέλα "Για τα Μάτια σου Μόνο" (For Your Eyes Only), αν και η ταινία δεν περιέχει καθόλου στοιχεία από την πρωτότυπη ιστορία. Τα γυρίσματα πραγματοποιήθηκαν στο Μεξικό, στον Παναμά, στη Χιλή, στην Ιταλία, στην Αυστρία και στην Ουαλία ενώ εσωτερικά σκηνικά κατασκευάστηκαν στα Pinewood Studios. Ο Φόρστερ σκόπευε να γυρίσει μια μοντέρνα ταινία η οποία να περιείχε επίσης κλασικά κινηματογραφικά μοτίβα: ένα βίντατζ ελικοφόρο Douglas DC-3 χρησιμοποιήθηκε σε μία σκηνή με αεροπλάνο και τα σκηνικά του Ντένις Γκάσνερ θυμίζουν τη δουλειά του Κεν Άνταμ στις πρώτες ταινίες της σειράς "Τζέιμς Μποντ" (James Bond). Χαράζοντας μια πορεία μακριά από τους συνήθεις κακούς χαρακτήρες της σειράς, ο Φόρστερ απέρριψε οποιαδήποτε γκροτέσκα εμφάνιση του χαρακτήρα Ντόμινικ Γκριν για να τονίσει την κρυφή και μυστική φύση των σύγχρονων κακών της ταινίας.

Η πρεμιέρα του "Quantum of Solace" πραγματοποιήθηκε στις 29 Οκτωβρίου 2008 και κυκλοφόρησε στους κινηματογράφους του Ηνωμένου Βασιλείου στις 31 Οκτωβρίου 2008. Στις Ηνωμένες Πολιτείες κυκλοφόρησε στις 14 Νοεμβρίου 2008. Απέσπασε μικτά σχόλια από τους κριτικούς, με τους περισσότερους να επαινούν την ερμηνεία του Κρεγκ και τις σκηνές δράσης, κριτικάροντας όμως ότι το "Quantum of Solace" δεν ήταν τόσο εντυπωσιακό όσο ο προκάτοχός του "Casino Royale". Έλαβε δύο υποψηφιότητες για BAFTA στην 62η απονομή των Βραβείων της Βρετανικής Ακαδημίας Κινηματογράφου και απέφερε 589,5 εκατομμύρια δολάρια παγκοσμίως. Είναι η τρίτη μεγαλύτερη εισπρακτική επιτυχία της σειράς ταινιών "Τζέιμς Μποντ", πίσω από τα "Casino Royale" και "Skyfall".
Μοχάμεντ Μόρσι

Ο Μοχάμεντ Μόρσι Ισά Ελ-Αγιάτ (αραβικά: محمد مرسى عيسى العياط, , ή Μοχάμεντ Μούρσι) (20 Αυγούστου 1951- 17 Ιουνίου 2019) υπήρξε ο πέμπτος κατά σειρά Πρόεδρος της Αιγύπτου. Ανέλαβε την εξουσία της χώρας στις 30 Ιουνίου 2012 διαδεχόμενος τον Χόσνι Μουμπάρακ. Ανατράπηκε από τον Στρατό της χώρας στις 3 Ιουλίου 2013.Καταδικάστηκε σε θάνατο στις 16 Μαίου 2015.
Μιχαήλ Μήτρας

Ο Μιχαήλ Μήτρας γεννήθηκε το 1944 στον Βόλο και πέθανε στις 6 Μαρτίου 2019 στη Νέα Μάκρη Αττικής. Ήταν ποιητής και πεζογράφος.

Παρακολούθησε νομικά στο Πανεπιστήμιο Θεσσαλονίκης και ραδιοσκηνοθεσία στο City Literary Institute του Λονδίνου.

Στην ποίησή του είναι φανερές οι επιδράσεις των ρευμάτων της «συγκεκριμένης», και της «οπτικής» ποίησης, ενώ στην πεζογραφία του απουσιάζει η γραμμική αφήγηση και κυριαρχεί η αποσπασματικότητα.

Εκτός από τις εκδόσεις των βιβλίων του και τις δημοσιεύσεις σε λογοτεχνικά περιοδικά, έχει εκθέσει "οπτικά ποιήματα" σε ατομικές και ο μαδικές εκθέσεις στην Ελλάδα και το εξωτερικό.

Συνεργάστηκε στη σύνταξη της ετήσιας έκδοσης "Χρονικό" (εκδ. Ώρα) και των περιοδικών "Σήμα", "Ρεύματα".

Είναι μέλος της Εταιρείας Συγγραφέων. Ύστερα από πρότασή του, το 1998, η Εταιρεία Συγγραφέων καθιέρωσε για πρώτη φορά στην Ελλάδα, την Ημέρα Ποίησης - 21 Μαρτίου. Κείμενά του έχουν μεταφραστεί στα αγγλικά και γαλλικά. Εργάστηκε ως παραγωγός εκπομπών λόγου στο Τρίτο και στο Πρώτο Πρόγραμμα της ΕΡΑ.
Πωλ Ρεϊνώ

Ο Πωλ Ρεϊνώ ("Jean Paul Reynaud", 15 Οκτωβρίου 1878 - 21 Σεπτεμβρίου 1966) ήταν Γάλλος νομικός, πολιτικός, επί σειρά ετών υπουργός όπου αναλαμβάνοντας Πρόεδρος της Γαλλίας, (ο τελευταίος της Γ΄ Γαλλικής Δημοκρατίας), στον Β΄ Παγκόσμιο Πόλεμο, τον Ιούνιο του 1940, απέτυχε να σώσει τη χώρα του από τη γερμανική κατάληψή της. Στον μεσοπόλεμο υποστήριξε έντονα τον οικονομικό φιλελευθερισμό.
Αεροδρόμιο Ντα Νανγκ

thumb|250px|right|Το Αεροδρόμιο Ντα Νανγκ
To Αεροδρόμιο Ντα Νανγκ ("Sân bay quốc tế Đà Nẵng") είναι αεροδρόμιο στην πόλη Ντα Νανγκ (Đà Nẵng) της επαρχία του Βιετνάμ.

Το αεροδρόμιο μπορεί να εξυπηρετεί 6.000.000 επιβάτες ετησίως. Κατασκευάστηκε από Γάλλους το 1930, ξαναχτίστηκε από το στρατό του βόρειου Βιετνάμ για τον πόλεμο του Βιετνάμ. Μετά τον πόλεμο δεν χρησιμοποιήθηκε. Τον Αύγουστο του 2008 ξεκίνησε η ανοικοδόμηση και το Μάιο του 2011 ξεκίνησε τη λειτουργία του. Σήμερα εξυπηρετεί πτήσεις με το Ανόι και το Χο Τσι Μιν, το Χάι Φονγκ και το Νταλάτ. Εξυπηρετεί τους τουρίστες της περιοχής Χόι Αν.
Βρυαλλίχα

Η Βρυαλλίχα ή αλλιώς βρυδαλίχα και βρυδαλίχα, είναι είδος Αρχαίου Ελληνικού χορού από τη Λακωνία προς τιμήν του Απόλλωνα και της Άρτεμις.

Η λέξη βρυλλίχα ή βρυδαλίχα σήμαινε, κατά τον Ησύχιο, ένα πρόσωπο που φορούσε γυναικεία φορέματα. Επίσης, η λέξη "βρυλλιχίδει", αναφερότανε σε άτομα που φορούσαν γυναικείο προσωπείο και φορέματα. Τον χορεύανε και άνδρες και γυναίκες, συνοδευόμενος συνήθως από λάγνες και ασελγείς κινήσεις.
Άνθεμα

Άνθεμα (από τη λέξη "άνθεμον" παράγωγο του ρήματος "ανθώ", "ανθίζω") ομομάζεται ένας αρχαίος ελληνικός ζωηρός και εύθυμος λαϊκός χορός, που γινόταν για να γιορταστεί ο ερχομός της άνοιξης και το άνθισμα των λουλουδιών. Η εκτέλεσή του γινόταν με κάποια μιμητική δράση από δύο ομάδες αντρών, που χόρευαν και τραγουδούσαν μαζί.
Στους Δειπνοσοφιστές (Αθήν. ΙΔ' 629Ε, 27) υπάρχουν οι ακόλουθες λέξεις που τραγουδούσαν όταν χόρευαν, όπως έχουν διασωθεί : "που μοι τα ρόδα, που μοι τα ία, που μοι τα καλά σέλινα;" "ταδί τα ρόδα, ταδί τα ία, ταδί τα καλά σέλινα", δηλαδή "που είναι τα ρόδα μου, που είναι οι μενεξέδες μου, που είναι τα καλά μου σέλινα;" "Εδώ είναι τα ρόδα, εδώ είναι οι μενεξέδες, εδώ είναι τα καλά σέλινα".
Σιουμούτ

Το Σιουμούτ (γροιλ. "Siumut") είναι ένα σοσιαλδημοκρατικό κόμμα της Γροιλανδίας. Το όνομά του σημαίνει «Εμπρός». Αρχηγός του κόμματος είναι η Αλέκα Χάμοντ, η οποία είναι η πρώτη αρχηγός κόμματος της Γροιλανδίας. Κατέχει αυτή τη στιγμή 9 από τις συνολικά 31 έδρες του Γροιλανδικού κοινοβουλίου. Είναι μέλος-παρατηρητής της Σοσιαλιστικής Διεθνούς.
Παναγιώτης Δεσποτόπουλος

Ο Παναγιώτης Δεσποτόπουλος υπήρξε εύπορος κάτοικος του Αιγίου κατά την εποχή της Επανάστασης του 1821. Καταγόταν από το Διακοπτό. Μυήθηκε στην Φιλική Εταιρεία και προσέφερε πολλά χρήματα για τους σκοπούς της. Πριν από την Επανάσταση απεστάλη στην Κωνσταντινούπολη ως αντιπρόσωπος ("βεκίλης") του Καζά της Βοστίτσας, όπως προκύπτει από έγγραφο του 1818 του αρχείου του Λόντου. Υπήρξε επίσης αντιπρόσωπος του Παλαιών Πατρών Γερμανού ο οποίος είχε βαπτίσει και τον γιό του Αλέξανδρο. Η Συνέλευση της Βοστίτσας, στην οποία συμμετείχε και ο ίδιος, φιλοξενήθηκε μεταξύ άλλων και στο δικό του αρχοντικό στο Αίγιο. Αυτό βρισκόταν στη σημερινή διασταύρωση των οδών Μητροπόλεως και Δεσποτοπούλων. Εκεί το 1971 εντοιχίστηκε αναμνηστική πλάκα που αναφέρει το γεγονός.

Κατά την Επανάσταση διορίστηκε τακτικός φροντιστής των στρατευμάτων το 1825 και κατόπιν διετέλεσε τμηματάρχης της Γραμματείας Εσωτερικών με τον τίτλο "Συνθέτης" μέχρι την έλευση του Καποδίστρια. Μετά την Επανάσταση κατέλαβε διάφορα δημόσια αξιώματα στο Αίγιο. 

Μετεπαναστατικά η Επιτροπή Εκδουλεύσεων τον κατέταξε στην Ε' τάξη των πολιτικών. 

Είχε δύο γιούς, τον Αλέξανδρο (1802 ή 1803 - 1892 ή 1895) και τον Ηλία (? - 1885). Ο πρώτος ήταν μορφωμένος και υπήρξε ρήτωρ και συγγραφέας του βιβλίου "Η εν Αιγίω Μυστική Συνέλευσις" στο οποίο διέσωσε πολύτιμες πληροφορίες.
Swedish House Mafia

Οι Swedish House Mafia είναι ένα σουηδικό συγκρότημα ηλεκτρονικής μουσικής, το οποίο αποτελείται από τρία μέλη, τους παραγωγούς και house DJs, Axwell, Steve Angello, και Sebastian Ingrosso. Το συγκρότημα δημιουργήθηκε επίσημα στα τέλη του 2008. Το "supergroup" βρέθηκε στην 10η θέση του "DJ Magazine" Top 100 DJ Poll 2011 και έχει χαρακτηριστεί ως "οι μορφές της mainstream progressive house μουσικής." Στις 24 Ιουνίου 2012, το συγκρότημα ανακοίνωσε μέσω της ιστοσελίδας του πως η τρέχουσα περιοδεία τους θα ήταν και η τελευταία τους προτού χωρίσουν οι δρόμοι τους και διαλυθεί το γκρουπ.. Η τελευταία τους εμφάνιση ήταν στο Ultra music festival στο Μαϊάμι στις 24 Μαρτίου 2013. Για τα επόμενα 5 χρόνια ο Steve Angello δούλευε solo, ενώ οι Axwell και Sebastian Ingrosso έκαναν εμφανίσεις ως ντουέτο. Στις 25 Μαρτίου 2018 το γκρουπ επανενώθηκε με ένα σετ-έκπληξη για το κλείσιμο της 20ης επετείου του Ultra music festival στο Μαϊάμι, το 2018.
Αντιλαμπάντ

Η Αντιλαμπάντ, ή Εντλαμπάντ, ( Τελούγκου : ఆదిలాబాదు , Ουρντού : آدل آباد ), είναι πόλη της κεντρικής Ινδίας, πρωτεύουσα του ομώνυμου νομού, και ομώνυμης επαρχίας, της ομοσπονδιακής πολιτείας Άντρα Πραντές, στη περιφέρεια Τελανγκάνα. Βρίσκεται σε υψόμετρο 264 μ. (ή 866 πόδια) και σε απόσταση 260 χλμ. βόρεια της Χαϊντεραμπάντ. Ο πληθυσμός το 1971 αριθμούσε 30.387 κατοίκους, το δε 2006 έφθασε τους 108.230 κατοίκους. Επίσημη γλώσσα είναι η Τελούγκου.

Η Αντιλαμπάντ αποτελεί γεωργικό και εμπορικό κέντρο καθώς και οδικό και σιδηροδρομικό κόμβο. Πρόκειται για ιστορική περιοχή από την αρχαία Αυτοκρατορία των Μαουρύα. Κοντά σχετικά στην πόλη, στο Μαχούρ, υφίσταται σπουδαίο ιστορικό φρούριο που χρονολογείται από την εποχή των μουσουλμανικών δυναστειών Μπαχμανί και Ιμάντ Σάχι, της περιόδου 14ου - 16ου αιώνα. Μέσα στη πόλη υφίσταται ο περίφημος ινδουιστικός ναός Μπεσάρα με χιλιάδες επισκέπτες κατ΄ έτος.
Μάρκο Βεράτι

Ο Μάρκο Βεράτι ("Marco Verratti", 5 Νοεμβρίου 1992) είναι Ιταλός ποδοσφαιριστής, ο οποίος αγωνίζεται στην θέση του μέσου για λογαριασμό της Εθνικής Ιταλίας και της γαλλικής Παρί Σεν Ζερμέν.
Porsche Junior

thumb|right|350px|Porsche-Diesel Junior F108 του 1958.
Το τρακτέρ Porsche Junior της κατασκευαστικής εταιρείας Porsche-Diesel κυκλοφόρησε από το 1952 μέχρι το 1963. Είχε κινητήρα μονοκύλινδρο, αερόψυκτο, κυβισμού 822 κυβικών εκατοστών, ισχύος 14 ίππων, και κατανάλωνε καύσιμο ντίζελ.
Deutz D 8005

thumb|Deutz D 8005, κατασκευή του 1965
Το τρακτέρ Deutz D 8005 της κατασκευαστικής εταιρείας Deutz-Fahr πρωτοπαρουσιάστηκε το 1964 στην γεωργική γεωργική έκθεση DLG στο Αννόβερο. Κατασκευάστηκε τα χρόνια 1965 - 1966 σε δύο εκδόσεις. Το 1965 κατασκευάστηκε με κίνηση στον πίσω άξονα. Ζύγιζε 3,72 τόνους το 1965 και 4,32 τόνους το 1966.
Σουηδοί Δημοκράτες

Οι Σουηδοί Δημοκράτες (σουηδ. "Sverigedemokraterna") είναι ένα σουηδικό πολιτικό κόμμα. Το κόμμα αυτοπροσδιορίζεται ως εθνικιστικό κίνημα, αν και γενικά χαρακτηρίζεται ως ακροδεξιό. Αρχηγός του κόμματος είναι από το 2005 ο Τζίμι Άκερσον, με γραμματέα και αρχηγό της κοινοβουλευτικής ομάδας τον Ματίας Κάρλσον. Επίσης, το κόμμα αυτοπροσδιορίζεται ως κοινωνικό συντηρητικό. 

Στις αρχές του 2011, το κόμμα είχε 5.846 μέλη. Στις εκλογές του 2010, το κόμμα ξεπέρασε για πρώτη φορά το όριο του 4% για την είσοδό στο Κοινοβούλιο της Σουηδίας, κερδίζοντας το 5,7% των ψήφων και 20 έδρες. Η αύξηση της δημοτικότητάς του έχει συγκριθεί από ξένα μέσα με παρόμοια αντιμεταναστευτικά κινήματα στην Ευρώπη.
Ερβέ Α΄ του Λεόν

Ο Ερβέ Α΄ του Λεόν ("Hervé Ier de Léon", ... – 21 Ιουλίου 1203) ήταν ηγεμόνας του Λεόν, ο ιδρυτής του κλάδου της οικογένειας του Λεόν, από τον οποίο ιδρύθηκε η ηγεμονία του Λεόν.
Ντάνκαν Έντουαρντς

Ο Ντάνκαν Έντουαρντς ("Duncan Edwards" - Ντάντλεϊ, 1 Οκτωβρίου 1936 – Μόναχο, 21 Φεβρουαρίου 1958) ήταν Άγγλος διεθνής ποδοσφαιριστής, παίκτης της ομάδας της Μάντσεστερ Γιουνάιτεντ. Κύρια φιγούρα των λεγόμενων «Μπέμπηδων του Μπάσμπι», θεωρούταν ένα από τα μεγαλύτερα ταλέντα εκείνης της νεανικής ομάδας των μέσων της δεκαετίας του '50. Έχασε τη ζωή του στην αεροπορική τραγωδία του Μονάχου μαζί με άλλους 7 συμπαίκτες του. Στην σύντομη καριέρα του κατέκτησε δύο πρωταθλήματα με την ομάδα του Ματ Μπάσμπι.
Λεόν Ντεγκρέλ

Ο Λεόν Ντεγκρέλ (πλήρες όνομα: "Léon Joseph Marie Ignace Degrelle", 15 Ιουνίου 1906 - 31 Μαρτίου 1994) ήταν Βέλγος πολιτικός, δημοσιογράφος - προπαγανδιστής και στρατιωτικός από τη Βαλλονία, ιδρυτής του Ρεξιστικού κινήματος που εξελίχθηκε σε πολιτικό κόμμα, το οποίο κατά το Β΄ Παγκόσμιο Πόλεμο δημιουργώντας τη "λεγεώνα των Βαλλόνων" προσχώρησε στα Waffen SS, συμμετέχοντας στην πρώτη γραμμή της γερμανικής εισβολής στη Σοβιετική Ένωση, στο ανατολικό μέτωπο. Μετά τον πόλεμο παρέμεινε εξέχουσα προσωπικότητα των εθνικο-συντηρητικών κινήσεων Ευρώπης και Λατινικής Αμερικής.
Οδηγίες του Ρεχμιρέ

Οι Οδηγίες του Ρεχμιρέ, ή Ο Διορισμός του Βεζίρη ή Κανονισμοί για τον Βεζίρη Ρεχμιρέ, είναι ένα αρχαίο αιγυπτιακό κείμενο που χρονολογείται από την περίοδο του Νέου βασιλείου, το οποίο βρέθηκε στον τάφο του Ρεχμιρέ στις Θήβες. Περιγράφει το αξίωμα του βεζίρη, το διορισμό του, τα καθήκοντά του, τη θέση του στη διοίκηση και τις σχέσεις του με άλλους αξιωματούχος, και τον κώδικα συμπεριφοράς του αξιώματος.

Έχουν διασωθεί δύο αποσπασματικά αντίγραφά των "Οδηγιών του βεζίρη Ρεχμιρέ", ένα στον τάφο του Ουσεραμέν (βασιλεία του Τούθμωσι Γ'), και ακόμα ένα στον τάφο του Αμενεμοπέ (βασιλεία του Αμένωφι Β'). Τα κύρια καθήκοντα του βεζίρη σύμφωνα με τις "Οδηγίες" σχετιζόταν με όλους τους κύριους τομείς της διοίκησης: δικαστικό σύστημα, οικονομικά, πόλεμοι, εσωτερική διοίκηση, γεωργία, και εκτελεστική εξουσία. Στα κείμενα αυτά που διασώθηκαν σκιαγραφείται με λεπτομέρεια και ο κώδικας συμπεριφοράς του αξιώματος. Έτσι, ο βεζίρης θα έπρεπε 
* να ενεργεί σύμφωνα με το νόμο.
* να κρίνει και να δικάζει δίκαια, και να είναι αμερόληπτος.
* να μην δημιουργεί πελατειακές σχέσεις. 
* να μην ενεργεί ασύνετα και με ισχυρογνωμοσύνη. 
* να μην είναι αδιάφορος για τα προβλήματα αυτών που ζητάνε βοήθεια ή δικαιοσύνη.
* να είναι αυστηρός ή διαλλακτικός ανάλογα με την περίπτωση και τον νόμο.

Τα παρακάτω αποσπάσματα είναι από τις "Οδηγίες":
Εθνικόν Κομιτάτον

Ο [[Επαμεινώνδας Δεληγεώργης]] διετέλεσε 7 φορές [[Κατάλογος Πρωθυπουργών της Ελλάδας|πρωθυπουργός της Ελλάδας]].
Το «Εθνικόν Κομιτάτον» υπήρξε ελληνική πολιτική παράταξη, που προέκυψε κατά την περίοδο της Εθνοσυνέλευσης του 1862. Ιδρύθηκε και διευθύνθηκε σε όλη την ιστορική του πορεία από τον Επαμεινώνδα Δεληγιώργη, ηγέτη της νεολαίας που αγωνιζόταν κατά του Όθωνα. Η προσωποπαγής αυτή ομάδα ιδρύθηκε πιθανότατα το 1863 και μεταλλάχθηκε σε «Κόμμα Δεληγιώργη» το 1866. Δεν επιβίωσε μετά το θάνατο του αρχηγού της (1879).
Άνσελμ Φόιερμπαχ

Ο Άνσελμ Φόιερμπαχ (γερμ. Anselm Feuerbach), 1829 Σπάιερ (Speyer) 1880 Βενετία θεωρείται κορυφαίος ζωγράφος του νεοκλασικισμούτου 19ου αι.
Λουίτζι Ντι Μπιάτζο

Ο Λουίτζι Ντι Μπιάτζο (γεννημένος στις 3 Ιουνίου 1971), είναι Ιταλός πρώην ποδοσφαιριστής που αγωνίζονταν ως αμυντικός μέσος, και σημερινός προπονητής της εθνικής Ιταλίας κάτω των 20 ετών.

Ο Ντι Μπιάτζο γεννήθηκε στη Ρώμη και ξεκίνησε την καριέρα του στην Λάτσιο. Επαγγελματικά έπαιξε για την Λάτσιο (1988-89), Μόντσα (1989-92), Φότζια (1992-95), ΑΣ Ρόμα (1995-99), Ίντερ (1999-2003), και Μπρέσια (2003-2006 ). Παρόλο που έπαιξε για πολλά χρόνια σε υψηλό επίπεδο με τις Ρόμα και Ίντερ δεν κατάφερε να κατακτήσει κάποιο τίτλο. Έκανε 31 εμφανισεις με την εθνική Ιταλίας, σκοράροντας δύο γκολ. Έπαιξε στα Παγκόσμια Κύπελλα του 1998 και 2002, καθώς και στο Euro 2000, όπου εκτέλεσε ένα πέναλτι εναντίον της Ολλανδίας και σκόραρε εναντίον της Σουηδίας.
Φράγμα των Τριών Φαραγγιών

Το Φράγμα των Τριών Φαραγγιών είναι ένα υδροηλεκτρικό φράγμα στον ποταμό Γιανγκτσέ, κοντά στην πόλη Σαντουπίνγκ, στην επαρχία Χουπέι της Κίνας. Το φράγμα των τριών φαραγγιών είναι ο μεγαλύτερος σταθμός παραγωγής ενέργειας όσον αφορά τις εγκατεστημένες μονάδες (22.500 μεγαβάτ) και δεύτερος όσον αφορά την ετήσια παραγωγή ενέργειας μετά το φράγμα Ιταϊπού. Το φράγμα έχει ύψος 180 μέτρα και μήκος 2.335 μέτρα.

Με την εξαίρεση του ανυψωτή σκαφών, το φράγμα ήταν ολοκληρωμένο και πλήρως λειτουργικό τις 4 Ιουλίου 2012, όταν η τελευταία από τις κύριες τουρμπίνες άρχισε την παραγωγή ενέργειας. Κάθε μία από αυτές τις τουρμπίνες παράγει 700 μεγαβάτ. Το φράγμα περιλαμβάνει συνολικά 32 κύριες τουρμπίνες, μαζί με δύο μικρότερες για την τροφοδότηση του σταθμού αυτού καθαυτού. Το σώμα του φράγματος ολοκληρώθηκε το 2006. Η κατασκευή του είχε αρχίσει στις 14 Δεκεμβρίου 1994. 

Πέρα από την παραγωγή ηλεκτρικής ενέργειας, το φράγμα έχει σκοπό να κάνει το ποταμό πιο πλωτό και να περιορίσει τις πλημμύρες , οι οποίες κατά τη διάρκεια του 20ού αιώνα ήταν υπεύθυνες για το θάνατο περίπου ενός εκατομμυρίου ανθρώπων. Η κινεζική κυβέρνηση θεωρεί το φράγμα ως ιστορική πολιτική, μηχανική και οικονομική επιτυχία, με σύγχρονης τεχνολογίας τουρμπίνες και ένα σημαντικό βήμα για την μείωση της παραγωγής αερίων του θερμοκηπίου. Το φράγμα όμως προκάλεσε την βύθιση αρχαιολογικών και πολιτιστικών μνημείων, την απομάκρυνση 1.3 εκατομμυρίων ανθρώπων από τις εστίες τους και οικολογικές αλλαγές, συμπεριλαμβανομένου του υψηλότερου κινδύνου κατολισθήσεων.
Πανδημία

Η [[ισπανική γρίπη]] (1918 - 1920) προκάλεσε δραματική αύξηση της παγκόσμιας νοσηρότητας.
Ο όρος Πανδημία που προκύπτει από τις λέξεις "πας" (όλος) και "δήμος" (πληθυσμός), είναι επιδημία λοιμωδών ασθενειών που εξαπλώνεται με γρήγορους ρυθμούς σε μια μεγάλη περιοχή (ήπειρο) ή σε παγκόσμια κλίμακα και απειλεί το σύνολο σχεδόν του πληθυσμού. Μια επιδημική ασθένεια της οποίας ο αριθμός των νέων κρουσμάτων παραμένει σταθερός με την πάροδο του χρόνου (σταθερή επίπτωση) δεν θεωρείται πανδημία. Επιπλέον, οι πανδημίες γρίπης δεν αφορούν την επανεμφανιζόμενη εποχική γρίπη. 

Καθ' όλη τη διάρκεια της ιστορίας έχουν παρατηρηθεί αρκετές πανδημίες, όπως ευλογιάς, φυματίωσης και πανώλης. Σχετικά πρόσφατες πανδημίες αποτελούν η πανδημίες γρίπης του 1918 - 1920, της γρίπης του 2009 και η πανδημία του κορονοϊού της Γουχάν το 2019 - 2021
Σουλεϊμάν Καμαρά

Ο Σουλεϊμάν Καμαρά είναι διεθνής Σενεγαλέζος ποδοσφαιριστής, γεννημένος στις 22 Δεκεμβρίου 1982 στο Ντακάρ.

Αγωνιζόμενος στην θέση του επιθετικού, ξεκίνησε την επαγγελματική του καριέρα από την ΑΣ Μονακό το 2001. Έπειτα από δυόμισι σεζόν στους Μονεγάσκους και μία κατάκτηση του Λιγκ Καπ, παραχωρήθηκε υπό την μορφή δανεικού μέχρι το τέλος της σεζόν 2004 στην ΑΑ Γκανγκάμπ, όπου δεν θα καταφέρει να πείσει για την αξία του τους διοικούντες τον σύλλογο της Βρετάνης. Έπειτα από ακόμη μια σεζόν ως αναπληρωματικός στην ΑΣ Μονακό, αποφάσισε να αποχωρήσει με προορισμό την ΟΖΚ Νις. Έχοντας πετύχει μόλις ένα τέρμα σε δύο σεζόν παρουσίας στην ομάδα, οι διοικούντες την Νις τον παραχώρησαν ως δανεικό στην Μονπελιέ ΣΚ, η οποία αγωνιζόταν το 2007 στην Λιγκ 2. Πείθοντας με την απόδοσή του στη νέα του ομάδα, υπέγραψε οριστικά στην Μονπελιέ ΣΚ με την οποία επέστρεψε στην Λιγκ 1 το 2009.

Ο Σουλεϊμάν Καμαρά έχει έναν αξιοσέβαστο αριθμό διακρίσεων στο ενεργητικό του, καθώς κατέκτησε το Λιγκ Καπ το 2003 και τερμάτισε δευτεραθλητής Γαλλίας την ίδια χρονιά. Στη συνέχεια, το 2011, έφτασε για ακόμη μια φορά ως τον τελικό του Λιγκ Καπ, κι έπειτα το 2012, κατέκτησε τον τίτλο του πρωταθλητή Γαλλίας.
Σωφρόνιος Σταμούλης

Ο Μητροπολίτης πρώην Ελευθερουπόλεως Σωφρόνιος (Σηλυβρία, 21 Ιανουαρίου 1875- Αθήνα, 19 Αυγούστου 1960)
Ο Σωφρόνιος Σταμούλης είναι ένας από τους Ευεργέτες της Ακαδημίας Αθηνών.
Χρήστος Πιπίνης

Ο Χρήστος Πιπίνης είναι Έλληνας ποδοσφαιριστής, γεννημένος στην Αθήνα στις 1 Νοεμβρίου 1984, ο οποίος αγωνίζεται ως αμυντικός.
Πεντοζάλι

μικρογραφία|265x265εσ|Πεντοζάλι (Κρητικός χορός)

Ο Πεντοζάλης, είναι κρητικός χορός που χορεύεται από άνδρες και γυναίκες με μέτρο τα 2/4. Συνοδεύεται από πλήθος μελωδιών, τις γνωστές «κοντυλιές».
Σεμπαστιάν Μπαρτολίνι

Ο Σεμπαστιάν Μπαρτολίνι (ισπανικά: Sebastián Bartolini), που γεννήθηκε την 1 Φεβρουαρίου του 1980 στο Άλβαρες της επαρχίας Σάντα Φέ, είναι Αργεντίνος επαγγελματίας ποδοσφαιριστής και αγωνίζεται για τον Απόλλωνα Σμύρνης.
Φρανσουά Ζαν Νταρλάν

Ο Φρανσουά Ζαν Νταρλάν (πλήρες όνομα Ζαν Λουί Φρανσουά Ξαβιέ Νταρλάν, "Jean Louis Xavier François Darlan", 7 Αυγούστου 1881 - 24 Δεκεμβρίου 1942) ήταν Γάλλος ναύαρχος και πολιτικός που διατέλεσε πρωθυπουργός της Γαλλίας, για ένα χρόνο, στον Β΄ Παγκόσμιο Πόλεμο, στην Κυβέρνηση του Βισύ.
Αλέξανδρος Ξύδης

Ο Αλέξανδρος Ξύδης (1918-2004) ήταν Έλληνας διπλωμάτης, ιστορικός και κριτικός τέχνης.
Αλβοΐνος

μικρογραφία|δεξιά|Μικρογραφία του Αλβοΐνου, προερχόμενη από το Χρονικό της Νυρεμβέργης (1493)

Ο Αλβοΐνος (ιταλικά: "Alboino", λατινικά: "Alboinus", εκ του γερμανικού "Alfwin", «φίλος των Ελφ», 530 - 28 Ιουνίου 572) από τον Οίκο των Γκαουζιδών ήταν βασιλιάς των Λομβαρδών, κατά τα μισά του 6ου αιώνα, ο οποίος οδήγησε τον λαό του στην Ιταλία το 568, θέτοντας τα θεμέλια για το λομβαρδικό βασίλειο της Ιταλίας.
Φρούριο Μανοέλ

Το Φρούριο Μανοέλ είναι φρούριο, το οποίο βρίσκεται στην Μάλτα. Ορθώνεται στην νήσο Μανοέλ, η οποία βρίσκεται απέναντι από την πόλη Γκζίρα στο Λιμάνι του Μαρσαμξέτ, στα βορειοδυτικά της Βαλέτας και επιβλέπει την είσοδο σ' αυτό το λιμάνι, καθώς και την ακτή της Σλιέμα.
Τράβις Ράις

Ο Τράβις Ράις ("Travis Rice") (9 Οκτωβρίου 1982) είναι Αμερικανός αθλητής της χιονοσανίδας. 

Από το περιοδικό Snowboarder έχει καταταχθεί 13ος στους είκοσι αναβάτες που έχουν ασκήσει μεγαλύτερη επιρροή στο άθλημα.

Το 2011 συμμετείχε στην ταινία "The art of Flight". Σπόνσορές του μεταξύ άλλων είναι οι εταιρίες Red Bull και Quick Silver.
Κατηγορία:Χιονοσανίδα
Επιχείρηση Πυρσός

Την κωδική ονομασία "Επιχείρηση Πυρσός" ("Operation Torch") έφερε η μεγάλη Αμερικανο-Βρετανική απόβαση - εισβολή στη Γαλλοκρατούμενη Βόρεια Αφρική κατά το Β' Παγκόσμιο Πόλεμο, που επιχειρήθηκε στις 8 Νοεμβρίου του 1942, από ένα γιγάντιο αποβατικό στόλο, στα πλαίσια της συμμαχικής εκστρατείας της Βόρειας Αφρικής που ακολούθησε στη συνέχεια.
Αστεροσκοπείο του όρους Γουίλσον

Το μεγάλο [[κατοπτρικό τηλεσκόπιο]] του Αστεροσκοπείου («τηλεσκόπιο Χούκερ» των 100 ιντσών), το μεγαλύτερο στον κόσμο από το 1917 μέχρι το 1948, με τη βοήθεια του οποίου ανακαλύφθηκε η διαστολή του Σύμπαντος.

Το Αστεροσκοπείο του όρους Γουίλσον (Mount Wilson Observatory) είναι αστεροσκοπείο που βρίσκεται στην Κομητεία του Λος Άντζελες, στην Καλιφόρνια των ΗΠΑ, 145 χλμ. βορειοδυτικά του Αστεροσκοπείου του Πάλομαρ. Πήρε το όνομά του από το Όρος Γουίλσον της οροσειράς Σαν Γκάμπριελ, στην κορυφή του οποίου βρίσκεται. Το Αστεροσκοπείο στεγάζει δύο τηλεσκόπια σημαντικά για την ιστορία της αστρονομίας: το τηλεσκόπιο των 60 ιντσών (152,4 cm) και το τηλεσκόπιο των 100 ιντσών (2,54 μέτρων, πάντα εννοείται η διάμετρος του κύριου κατόπτρου), το οποίο ήταν το μεγαλύτερο στον κόσμο από την κατασκευή του το 1917 μέχρι το 1948, οπότε ξεπεράστηκε από το διπλάσιας διαμέτρου τηλεσκόπιο του Πάλομαρ. Το Αστεροσκοπείο του όρους Γουίλσον βρίσκεται σε υψόμετρο 1.742 μέτρα πάνω από την επιφάνεια της θάλασσας και οι γεωγραφικές συντεταγμένες του είναι πλάτος 34° 13΄ 29΄΄ βόρειο και μήκος 118° 3΄26΄΄ δυτικό.

Εξαιτίας του στρώματος αναστροφής που παγιδεύει την καπνομίχλη πάνω από το Λος Άντζελες, το όρος Γουίλσον έχει σταθερότερη ατμόσφαιρα από οποιαδήποτε άλλη τοποθεσία στη Βόρεια Αμερική, κάτι που το καθιστά ιδανικό για αστρονομικές παρατηρήσεις, ιδιαίτερα συμβολομετρικές. Η αυξημένη φωτορύπανση από την πόλη του Λος Άντζελες έχει περιορίσει την ικανότητα του αστεροσκοπείου για αστρονομική έρευνα πρώτης ποιότητας, αλλά παραμένει ένα παραγωγικό ερευνητικό κέντρο, με πολλά παλαιότερα και νέα επιστημονικά όργανα.

Το αστεροσκοπείο ξεκίνησε ως ιδέα και ιδρύθηκε από τον Τζορτζ Χέιλ, ο οποίος είχε ήδη κατασκευάσει το μεγαλύτερο διοπτρικό τηλεσκόπιο του κόσμου στο Αστεροσκοπείο Γιέρκς. Το «Ηλιακό Αστεροσκοπείο του όρους Γουίλσον» χρηματοδοτήθηκε αρχικώς από το Ίδρυμα Κάρνετζι της Ουάσινγκτον το 1904.
ΚΚ Τσεντεβίτα Ζάγκρεμπ

<br>
Η ΚΚ Τσεντεβίτα Ζάγκρεμπ (κροατικά: "KK Cedevita Zagreb") είναι επαγγελματική ομάδα καλαθοσφαίρισης της Κροατίας με έδρα το Ζάγκρεμπ. Αγωνίζεται την τρέχουσα περίοδο (2015-16) στην Α-1 Λίγκα (Πρωτάθλημα Κροατίας), την Αδριατική Λίγκα και την Ευρωλίγκα.